En 26-årig kvinde og to mænd på henholdsvis 18 og 19 år blev i dag ved Retten i Aalborg varetægtsfængslet i fire uger sigtet for omfattende handel med narko.

Dagens grundlovsforhør blev holdt for lukkede døre af hensyn til den videre efterforskning, og det er derfor meget sparsomt, hvad politiet kan sige i sagen. Der er tale om især store mængder ecstasy, som de tre er sigtet for at have solgt. De fængslede er alle danske statsborgere og kommer fra Aalborg og omegn, skriver Nordjyske Stiftstidende.